1700 करोड़ की संपत्ति, लाखों के जैकेट और स्निकर्स पहनते हैं
Bollywood Director Karan Johar Luxury Lifestyle. करण जौहर का नाम सुनते ही लोग बाग महंगे बजट की फिल्म का अनुमान लगा लेते हैं। इसमें काफी हद तक सच्चाई भी है। धर्मा प्रोडक्शन के सर्वेसर्वा करण जौहर बॉलीवुड के सबसे रइस फिल्म निर्माताओं में से एक है
करण जौहर का नाम सुनते ही लोग महंगे बजट की फिल्म का अनुमान लगा लेते हैं। इसमें काफी हद तक सच्चाई भी है। धर्मा प्रोडक्शन के सर्वेसर्वा करण जौहर बॉलीवुड के सबसे रईस फिल्म निर्माताओं में से एक हैं।
फिलहाल करण, धर्मा प्रोडक्शन से आने वाली फिल्म 'रॉकी' और 'रानी की प्रेम कहानी' को लेकर चर्चा में हैं। यह फिल्म बॉलीवुड में बतौर प्रोड्यूसर और निर्देशक उनकी 25वीं एनिवर्सरी पर आ रही है। बीते 25 सालों में करन जौहर ने लगभग 1777 करोड़ रुपए की संपत्ति बनाई है। बतौर निर्देशक वो एक फिल्म के करीब 3 करोड़ रुपए चार्ज करते हैं। आज लग्जरी लाइफ में जानेंगे फिल्म निर्माता और निर्देशक करण जौहर की कहानी...
सी फेसिंग डुप्लेक्स जिसका इंटीरियर गौरी खान ने डिजाइन किया
करण जौहर के पास एक आलीशान पेंट हाउस है, जिसे उन्होंने साल 2010 में खरीदा था। मुंबई के कार्टर रोड में 8,000 वर्ग फुट के इस घर की तब कीमत तकरीबन 30 करोड़ रुपए थी। उनके पास मालाबार - हिल्स, मुंबई में एक और घर भी है, जिसकी कीमत लगभग 20 करोड़ रुपए है।
करण अपने कार्टर रोड वाले घर में ही मां और बच्चों के साथ रहते हैं। यह सी फेसिंग डुप्लेक्स मुंबई के सबसे पॉश इलाके में है। इसे मुंबई का सबसे महंगा इलाका भी कहा जाता है।
यहां वरुण धवन समेत कई और एक्टर्स का भी घर है। यहां कभी सड़क किनारे राजेश खन्ना का घर सबसे चर्चित इमारतों में से एक हुआ करता था।
इस घर के इंटीरियर पार्ट को गौरी खान ने डिजाइन किया है। एक बड़े चारकोल की ग्रे रेंग की मेज और नीचे की तरफ से आ रही रौशनी इसे रात को आकर्षक बनाती है।
करण के लिविंग रूम में सीलिंग वाली लंबी कांच की खिड़कियां लगी हैं। खिड़की से सटे कुर्सियों वाले हिस्से में एक छोटा सा डिजाइनर बार है। गहरे भूरे रंग की संगमरमर की फर्श और लाल संगमरमर की डिजाइन वाली दीवारें इस घर को और अधिक आकर्षक बनाती हैं।
ड्रेसिंग रूम का नाम है कोठरी, लाखों की जैकेटों से भरा है ड्रॉर 
बेडरूम की फर्श से मेल खाती करण जौहर की आलमारी के फर्श वुडन डेकोरेटेड हैं। कमरे में बड़े शीशे लगे हैं, जहां तैयार होने के बाद रहा जा सकता है। इस इलाके का नाम करण ने कोठरी दिया है। जैसा की नाम से ही पता लग रहा है कोठरी में पर्याप्त जगह है और अलग से चेंजिग रूम भी।
करण की आलमारियों पर नजर रूक सकती है। इनके पास लाखों के जैकेट्स और बैग्स हैं। उनके पास Balenciaga कलर-ब्लॉक्ड नायलॉन ट्रैक जैकेट है जिसकी कीमत लगभग 1.80 लाख रुपए है। वर्साचे का एक काला और सुनहरा बैरोक प्रिंट पफर मेड इन इटली जैकेट की कीमत 1.77 लाख रुपए है।
करण जौहर के पास काले रंग की लेदर बॉम्बर जैकेट है जिसकी कीमत 2.1 लाख रुपए है।
अपने 50वें बड्डे पर करण ने हरे रंग का ब्लेजर पहना था जिसकी कीमत 2.5 लाख रुपए आंकी गई। इसके अलावा करण जौहर के पास लाखों के दर्जन भर जैकेट हैं जिनमें से कुछ रेयर ब्रांड्स भी हैं।
न सिर्फ जैकेट, करण स्निकर्स और बैग्स के भी शौकीन हैं। करण के पास स्निकर्स के जो ब्रांड हैं उनमें वर्साचे, डोल्से और गब्बाना और बालेनियागा शामिल हैं। उनके पास 95,000 रुपए की वर्साचे x 2Chainz और Balenciaga मेटालिक स्नीकर्स है जिसकी कीमत 75,000 रुपए है।
कई बार फैशन आइकन के तौर पर देखे गए करण को अक्सर डिजाइनर बैग ले जाते हुए देखा जाता है। उनके पास 2 लाख रुपये का लुई वुइटन x सुप्रीम एपी कीपॉल बैंडौलीयर बैग और 1 लाख रुपए का गुच्ची 'जीजी सुप्रीम टोट विद एम्ब्रॉएडर्ड एंग्री कैट' बैग है जो उनका फेवरेट है। उन्हें कई बार इस बैग के साथ देखा गया है।
सीढ़ी पर बनवा रखी है बड़ी सी पेंटिग
सिर्फ कपड़ों में ही नहीं, आर्ट में भी करण जौहर का टेस्ट कमाल का है। डुप्लेक्स अपार्टमेंट की दो मंजिलों को जोड़ने वाली सीढ़ी पर कांच की रेलिंग है।
यह सीढ़ी पीतल जैसी चमक वाली लकड़ी से बनी है। सीढ़ी की दीवारों पर काले, पीले, लाल और नीले रंगों से बनी एक विशाल और आधुनिक पेंटिंग बनाई गई है।
72 करोड़ का ऑफिस, 2.6 करोड़ की जगह में बैठते हैं करण
धर्मा प्रोडक्शन के मालिक करण जौहर ने अपने प्रोडक्शन के साम्राज्य के लिए बहुत बड़ी-सी जगह ले रखी है। इनका ऑफिस 18,000 स्क्वायर फीट का है और इस इलाके में एक स्क्वायर फीट की कीमत 40,000 रुपए है। इसे लोकप्रिय इंटीरियर डिजाइनर सिमोन दुबाश पंडोले द्वारा डिजाइन किया गया है।
करण एक कॉर्पोरेट ऑफिस चाहते थे जो एक मजेदार और यूनिक दिखने वाली जगह हो। ग्रे, ग्लास और लकड़ी के पैलेट से बने इस ऑफिस में 1,700 स्क्वायर फीट का रिसेप्शन है जहां ‘धर्मा’ लिखा हुआ है। यह टिपिकल बॉलीवुड प्रोडक्शन हाउस का फील देता है।
इसके ठीक बगल में करण जौहर का ऑफिस है जो 650 स्क्वायर फीट में फैला हुआ है और इसमें एक बैठने का लाउंज, एक ऑफिस स्पेस, एक बड़ी मेज, सोफा और कुर्सियाँ हैं। यहीं बगल में 18 सीटों वाला बोर्ड रूम और धर्मा का कैफेटेरिया भी है जिसमें एक समय में 150 लोग बैठ सकते हैं।
'मैजिकब्रिक' के अनुसार मुंबई में दो घर और एक आलीशान ऑफिस के अलावा करण जौहर का रियल एस्टेट में भी निवेश है। साउथ दिल्ली के मेहरौली में करण जौहर के पास कई एकड़ की जमीन है।
बॉडी मसाजर से लैस ऑडी से लेकर दो करोड़ की मर्सडीज तक
बॉलीवुड के कई सितारों की तरह करण जौहर भी कारों के शौैकीन हैं। अपनी शानदार जीवनशैली और लग्जरी कारों के प्रति प्रेम के लिए जाने जाते हैं। उनका कार कलेक्शन उनके टेस्ट और समृद्धि को दिखाने के लिए काफी है। करण जौहर के पास मर्सिडीज मेबैक S3500 (2 करोड़ रुपए) ऑडी 8एल (1.5 करोड़ रुपए) जगुआर एक्सजे (1 करोड़ रुपए) BMW 520D (66 लाख रुपए) है।
करण जौहर की पसंदीदा ऑडी ए8 एल है जिसकी कीमत भारत में 1.56 करोड़ रुपये है। करण जौहर ने हाल ही में इस लग्जरी सेडान को अपने कार कलेक्शन में शामिल किया है। पीछे बैठने वालों के लिए मसाजर, हीट मैनेजेर और बहुत कुछ सारी हाई-टेक सुविधाओं से भरपूर इस कार में करण जौहर अक्सर देखे जाते हैं।
करण जौहर के कार कलेक्शन में मर्सिडीज मेबैक एस500 भी शामिल है, जिसकी कीमत ऑटोबिज़ के अनुसार लगभग 2 करोड़ रुपए है। ये लग्जरी कार शक्तिशाली 4.5 लीटर वी टाइप ट्विनपावर टर्बो पावर मिल वाली यह कार 4663 सीसी पेट्रोल इंजन से चलती है।